ಶೆರ್ಜಿಂಜರ್‌ ಹವಾಯಿಯ ಹೊನೊಲುಲುನಲ್ಲಿ ಜನಿಸಿದಳು. ಇವಳ ತಂದೆ ಫಿಲಿಪೈನೊನ ಅಲ್ಫೊನ್ಸೊ ವಲೀಂಟೆ ಹಾಗೇಯೆ ಅವಳ ತಾಯಿ ಹವಾಯಿ ಮತ್ತು ರಷ್ಯಾ ಮೂಲದ ರೋಸ್‌ಮರಿ.
ಸಂದರ್ಶನದಲ್ಲಿ ಶೆರ್ಜಿಂಜರ್‌, "ನಾನು ಫಿಲಿಪೈನೊ-ರಷ್ಯಾದ-ಹವಾಯಿಯವಳು. ಆದರೆ ಜನರು ನಾನು ಪಾಕಿಸ್ತಾನದಿಂದ ಬಂದವಳೆಂದು ತಿಳಿದಿದ್ದಾರೆ" ಎಂದು ಹೇಳಿದ್ದಾಳೆ.

ಅವಳ ತಾಯಿ ರೋಸ್‌ಮೇರಿ ಹದಿನೆಂಟು ವರ್ಷ ವಯಸ್ಸಿನವಳಿದ್ದಾಗ, ಶೆರ್ಜಿಂಜರ್‌ಳಿಗೆ ಜನ್ಮ ನೀಡಿದಳು. ಇವರು ನಗರದ ಮಧ್ಯಭಾಗದಲ್ಲಿ ವಾಸಿಸುತ್ತಿದ್ದರು. ನಿಕೋಲ್‌ ಮಗುವಾಗಿರುವಾಗಲೇ, ಅವಳ ಪೋಷಕರು ಬೇರೆಯಾದರು. ಅವಳು ಆರು ವರ್ಷದವಳಾಗಿದ್ದಾಗ, ಅವಳ ಸಹೋದರಿ ಕೇಲಾ ಮತ್ತು ಅವಳ ಮಲ ತಂದೆ ಗ್ಯಾರಿ ಶೆರ್ಜಿಂಜರ್‌ಯೊಂದಿಗೆ, ಅವಳ ತಾಯಿಯ ಕುಂಟುಂಬವು ಕೆಂಟುಕಿಯ ಲೂಯಿಸ್‌ವಿಲ್ಲೆಕ್ಕೆ ವಸತಿ ನಿವಾಸ ಬದಲಾಯಿಸಿದರು.

ಹವಾಯಿಯಲ್ಲಿ ಶೆರ್ಜಿಂಜರ್‌ ಕಟ್ಟುನಿಟ್ಟಾದ ಧಾರ್ಮಿಕ (ಕ್ಯಾಥೋಲಿಕ್‌) ಆಚರಣೆಗಳೊಂದಿಗೆ ತಾನು ಬೆಳೆದಿರುವುದಾಗಿ ಅವಳು "ದಿ ಡೈಲಿ ಮೇಲ್‌" ಗೆ ನೀಡಿದ ಸಂದರ್ಶನದಲ್ಲಿ ತಿಳಿಸಿದಳು. ಅವಳು ತನ್ನ ಪ್ರಬುದ್ದ ಶಿಕ್ಷಣಕ್ಕಾಗಿ ಮೇಜಿಕ್ ಮಿಡಲ್ ಸ್ಕೂಲ್‌ ಸೇರಿದಳು. ಬೆಳೆದ ನಂತರ ನಿಕೋಲ್‌ ಆ ಸಮಯದಲ್ಲಿ ತನ್ನಲ್ಲಿ ಹೆಚ್ಚಿನ ಹಣ ಇರಲಿಲ್ಲ ಎಂದು ಹೇಳಿದಳು. ಅವಳು ಈ ಮಟ್ಟಕ್ಕೆ ಬರಲು, ಅವಳ ತಾಯಿ ನೀಡಿದ ಬೆಂಬಲವನ್ನು ಕೃತಜ್ಞತೆಯಿಂದ ಸ್ಮರಿಸುತ್ತಾಳೆ. ಶೆರ್ಜಿಂಜರ್‌ ಡುಪೊಂಟ್‌ ಮ್ಯಾನುವಲ್‌ ಹೈಸ್ಕೂಲ್‌ನಲ್ಲಿಯ ಯೂತ್‌ ಪರ್ಮಾರ್ಮಿಂಗ್ ಆರ್ಟ್ಸ್‌ ಸ್ಕೂಲ್‌ನಲ್ಲಿ ಸೇರುವ ಮೂಲಕ ಲೂಯಿಸ್‌ವಿಲ್ಲೆಯಲ್ಲಿ ಭಾಗವಹಿಸಲು ಪ್ರಾರಂಭಿಸಿದರು. ಅಲ್ಲದೇ ಆಕ್ಟರ್ಸ್‌ ಥೀಯಟರ್ಸ್‌ ಆಫ್‌ ಲೂಯಿಸ್‌ವಿಲ್ಲೆಯೊಂದಿಗೆ ಸಹ ಭಾಗವಹಿಸಿದಳು.

ಶೆರ್ಜಿಂಜರ್‌ ಹದಿಹರೆಯದಲ್ಲಿರುವಾಗ 1996ರ ಕೆಂಟುಕಿ ಸ್ಟೇಟ್‌ ಫೇರ್‌'ನ ಕೋಕ-ಕೋಲಾ ಟ್ಯಾಲೆಂಟ್‌ ಕ್ಲಾಸಿಕ್ ಸ್ಪರ್ಧೆಯಲ್ಲಿ ದ್ವೀತಿಯ ಸ್ಥಾನ ಗಳಿಸಿದ್ದರು. ಅವಳು ಎಲ್ಲಾ ಫಿಲ್ಪಿನೊಸ್‌ನ ಆಚರಣೆಯಾದ ಲೂಯಿಸ್‌ವಿಲ್ಲೆ ಬ್ಯಾರಿಯೊ ಫಿಯಸ್ಟಾದಲ್ಲಿ ಕ್ವೀನ್‌ ಆಗಿದ್ದಳು. ರೈಟ್ ಸ್ಟೇಟ್‌ ವಿಶ್ವವಿದ್ಯಾಲಯನಲ್ಲಿ ಶೆರ್ಜಿಂಜರ್‌ ನಟನೆ ಮತ್ತು ಸಂಗೀತ ವಿಷಯದಲ್ಲಿ ಪದವಿ ಪಡೆದಳು. ಅಲ್ಲಿ ಅವಳು "ಚಿಕಾಗೊ" ದಲ್ಲಿ ವೆಲ್ಮಾ ಕೆಲ್ಲಿಯಾಗಿ ಮತ್ತು "ಶೋ ಬೋಟ್‌" ನಲ್ಲಿ ಜೂಲಿ ಲಾ ವರ್ನೆಯ ಪಾತ್ರದಲ್ಲಿ ನಟಿಸಿದ್ದಳು. ಆದರೆ 1999ರಲ್ಲಿ ಡೇಸ್ ಆಫ್‌ ದಿ ನ್ಯೂ ರಾಕ್ ಬ್ಯಾಂಡ್‌ನಲ್ಲಿ ಹಿನ್ನಲೆ ಗಾಯನ ಪ್ರಾರಂಭಿಸಿದ್ದರಿಂದ, ಅವಳ ವಿದ್ಯಾಭ್ಯಾಸ ಹಿಂದುಳಿಯಿತು.

ವೈಯಕ್ತಿಕ ಜೀವನ
ಇತರ ಅಭಿನಯಗಳು
ಜೀವನ ಚರಿತ್ರೆ
ನಟನೆ